《为牵牛答织女和颜特进》
明代·陈子升

白允戏穷桑，吴生搴宵桂。嗟非二哲魂，弛张感天帝。

旭日遵始二，明星加有嘒。扬野不独躔，匏瓜岂吾系。

徒唏大梁影，久望长河澨。方欣素节来，恒惧奔龙逝。

伐鼓申服箱，君其保神丽。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。